Thomas Djorghi

Thomas Djorghi (), iku salah sijiné modhèl, penyanyi lan pemain sinétron kang asalé saka Indonésia. Thomas Djorghi iku mas saka aktor Sultan Djorghi. Thomas Djorghi wiwit cilik wis kerep akting ing tivi lan sinétron. Thomas Djorghi uga tau akting ing layar amba.

Thomas Djorghi rumangsa duwé hobby nyanyi. Pungkasané njajal nyanyi. Thomas Djorghi uga tau nggawé album pop nalika taun 1995. Album iki judhulé Gaya. Nanging album iki ora suksès ing pasaran. Mulané Thomas Djorghi banjur njajal kariré kanthi nyanyi dhangdut. Thomas Djorghi lumayan suwé ngrembakaké kariré ing musik dhangdut. Lagu kang dipopulèraké Thomas Djorghi kaya ta lagu kang judhuléSembako Cinta.

Saliyané dadi penyanyi dhangdut, Thomas Djorghi uga njajal kariré ing donyaning entertainment. Thomas kalebu penyanyi kang suwé anggoné nglajang. Saliyané ing donyaning hiburan Indonésia, Thomas Djorghi uga mbukak rèstoran Jepang. Rèstoran iki jenengé rèstoran Takigawa. Rèstoran Takigawa dibukak kanthi modhal kang gunggungé Rp 5,4 milyar. Thomas Djorghi nggawé rèstoran iki bareng karo kanca-kancané artis.selebriti.kapanlagi.com(diundhuh tanggal 18 Juli 2011)

Thomas Djorghi seneng karo lagu-laguné Chrisye nalika wiwit SMP. Thomas Djorghi malah nduwé kolèksi albumé wiwit sepisanan nganti pungkasan. Nalika cerak karo Chrisye, Thomas Djorghi lumrahé diundang nganggo jeneng ciliké ya iku Dul. Laguné Chrisye kang paling disenengi Thomas Djorghi ya iku lagu kang judhulé Hip-hip Hura. Nalika isih SMA, Thomas Djorghi tau nari ing pèntas seni nganggo lagu iki.tabloidnova.com(diundhuh tanggal 18 Juli 2011)

 Filmografi 


 Cathetan sikil 

Kategori:Modhèl Indonésia
Kategori:Aktor Indonésia
Kategori:Wong Jakarta